Jayde Panayiotou: Man in hof; bly in aanhouding | Maroela Media
Jayde Panayiotou: Man in hof; bly in aanhouding
Christopher Panayiotou Maandag in die Port Elizabeth-landdroshof. Foto: Twitter
Jayde Panayiotou se man, Christopher (28), het Maandag in die Port Elizabeth-landdroshof op 'n aanklag van moord verskyn en sal in aanhouding bly tot en met sy volgende hofverskyning.
Panayiotou is een van drie verdagtes wat in hegtenis geneem is vir die moord op Jayde Panayiotou, wat twee weke gelede buite haar kompleks in Kabega Park in Port Elizabeth ontvoer is. Haar liggaam is 'n dag later in 'n afgeleë gebied naby die Kwanobuhle-township buite Uitenhage gevind.
Brig. Marinda Mills, polisiewoordvoerder, het gesê Panayiotou sal op 19 Junie weer in die hof verskyn.
Intussen het Mills bevestig dat die derde verdagte, 'n 30-jarige man, Sondag in New Brighton in Port Elizabeth in hegtenis geneem is. Hy sal Dinsdag in die Port Elizabeth-landdroshof verskyn. Volgens Mills is daar 'n moontlikheid dat nog inhegtenisnames gedoen kan word.
Mills wou nie spekuleer oor die motief vir die moord, die polisie se ondersoek of berigte dat dit 'n huurmoord was nie. "Hierdie inligting kan nie gedeel word nie omdat dit deel vorm van die polisieondersoek en in die hof voorgelê sal word tydens die verhoor," het sy gesê.
Bets van Aswegen
uitstekende speurwerk! Hoog tyd dat die doodstraf weer ingebring word vir moordenaars en verkragters. Ons moet aandring op referendum vir of teen doodstraf. Baie ANC lede ondersteun dit ook!
Die doodstraf sal nie die moorde of verkragtings laat verdwyn nie, MAAR dit sal baie mense twee keer laat dink voordat hulle dit doen!!!
Sterkte aan haar familie. Ek stem saam met Bets, dit is lankal tyd dat die doodstraf ingebring word, moordenaars en verkragters sal net aanhou en aanhou, want hulle weet hul gaan nie lank sit nie of hul gaan niks oorkom nie. Maar hy sal altyd 'n moordenaar gebrandmerk wees!!!!
Bets, ek het ook aanvanklik gedink dit mag dalk werk. Die probleem is egter – kan ons iets so finaal soos die doodstraf loslaat in die hande van onbekwame geregsdienaars? (Ek bedoel nie om dié geregsdienaars wat wel nog trots in hul werk het en dit na die beste van hul vermoeëns uitvoer te affronteer nie, maar ek's seker jul besef daar is 'n heel paar vrot appels) Ek sal weer daarvan hou as ons Amerika se stelsel van "three strikes and you're out" kan implementeer, wat daarop neerkom dat as 'n misdadiger vir die derde keer skuldig bevind word… Lees meer »